PATVIRTINTA

Klaipėdos rajono savivaldybės

administracijos direktoriaus

2020-01-30 įsakymu Nr. AV-205

STRATEGINIO PLANAVIMO IR PROJEKTŲ VALDYMO SKYRIAUS VEDĖJO

PAREIGYBĖS APRAŠYMAS

I SKYRIUS

PAREIGYBĖS CHARAKTERISTIKA

1. Strateginio planavimo ir projektų valdymo skyriaus vedėjas yra karjeros valstybės tarnautojas.

II SKYRIUS

 PASKIRTIS

1. Strateginio planavimo ir projektų valdymo skyriaus (toliau – Skyrius) vedėjo pareigybė reikalinga užtikrinti Klaipėdos rajono savivaldybės (toliau – Savivaldybė) įvairios trukmės strateginių planų sudarymą ir vykdyti jų įgyvendinimo priežiūrą, pritraukti išorės finansavimą ir investicijas bei koordinuoti įvairių išorės fondų bei programų lėšų panaudojimą Savivaldybės funkcijų vykdymui, organizuoti ir koordinuoti projektinio valdymo procesą Savivaldybėje.

III SKYRIUS

VEIKLOS SRITIS

1. Šias pareigas einantis valstybės tarnautojas vykdo specialiosios veiklos srities funkcijas – Savivaldybės strateginio planavimo bei projektinio valdymo proceso koordinavimo.

IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

1. Valstybės tarnautojas, einantis šias pareigas, turi atitikti šiuos specialiuosius reikalavimus:
2. turėti aukštąjį universitetinį politikos, viešojo administravimo ar ekonomikos studijų krypties išsilavinimą, ne žemesnį nei magistro kvalifikacinį laipsnį;
3. išmanyti ir mokėti taikyti praktikoje Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius valstybės tarnybą, vietos savivaldą, strateginį planavimą viešajame sektoriuje, Lietuvai skiriamą ES struktūrinę paramą;
4. turėti ne mažesnę nei 3 metų strateginio planavimo viešajame sektoriuje patirtį;
5. turėti ne mažesnę nei 3 metų projektų vadovo darbo patirtį;
6. mokėti valdyti, kaupti, sisteminti, apibendrinti informaciją ir rengti išvadas bei pasiūlymus;
7. gerai mokėti valstybinę kalbą, taisyklingai ir sklandžiai dėstyti mintis raštu ir žodžiu, išmanyti Dokumentų rengimo taisykles, mokėti dirbti kompiuteriu (Microsoft Office programiniu paketu);
8. gebėti bendrauti ir bendradarbiauti, laikytis etikos reikalavimų. Turėti diplomatinių bei organizacinių sugebėjimų sutelkiant skirtingų padalinių ir institucijų darbą bendriems klausimams spręsti;
9. mokėti anglų kalbą įgudusio vartotojo C1 lygiu, mokėti kitą užsienio kalbą (prancūzų, rusų, vokiečių) pažengusio vartotojo B1 lygiu.

V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS

1. Šias pareigas einantis valstybės tarnautojas atlieka šias funkcijas:
2. organizuoja Skyriaus darbą;
3. pagal kompetenciją kuria strateginio planavimo sistemą Savivaldybėje;
4. koordinuoja ir dalyvauja rengiant, įgyvendinant bei vykdant Savivaldybės bei regiono strateginio planavimo dokumentus bei jų vykdymo monitoringą;
5. pagal kompetenciją kuria bei prižiūri projektinio valdymo sistemą ir procesą Savivaldybėje;
6. teikia pasiūlymus dėl projektų, taip pat, jei yra, programų ir portfelių inicijavimo, planavimo, įgyvendinimo, stebėsenos ir naudų vertinimo;
7. įgyvendina pavestus projektus ir programas (jei yra) bei vykdo jų įgyvendinimo stebėseną;
8. vadovaudamasis projektinio valdymo principais, vykdo pavestų projektų ir programų (jei yra) įgyvendinimo stebėseną, padeda spręsti iškilusias problemas ir rizikas;
9. teikia pasiūlymus išorės investicijoms pritraukti;
10. koordinuoja Savivaldybės investicijų ir kitų projektų, finansuojamų išorės fondų ir programų lėšomis, rengimą bei jų įgyvendinimą;
11. pagal kompetenciją rengia dokumentaciją viešos ir privačios partnerystės būdu planuojamų įgyvendinti projektų parengimui bei įgyvendinimui;
12. atsako į Savivaldybės tarybos narių paklausimus Skyriaus kompetencijai priskirtais klausimais;
13. pagal Skyriaus kompetenciją nagrinėja ir dalyvauja nagrinėjant fizinių ir juridinių asmenų pateiktus prašymus, paklausimus, pareiškimus ir skundus;
14. pagal kompetenciją dalyvauja Savivaldybės mero ar Savivaldybės administracijos direktoriaus sudarytų komisijų bei darbo grupių veikloje;
15. pagal kompetenciją teikia pasiūlymus, rengia medžiagą dėl svarstomų klausimų Savivaldybės mero ar Savivaldybės administracijos direktoriaus sudarytoms komisijoms bei darbo grupėms;
16. pagal kompetenciją teikia metodinę pagalbą ir konsultacijas Savivaldybės administracijos padaliniams, Savivaldybės įstaigoms, įmonėms bei valstybės ir kitų savivaldybių institucijoms ir įstaigoms;
17. pagal kompetenciją palaiko ryšius su valstybėms ar kitų savivaldybių institucijomis ir įstaigomis sprendžiant bendrus klausimus;
18. pagal kompetenciją vykdo kitus nenuolatinio pobūdžio Savivaldybės administracijos direktoriaus pavedimus.

VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS

1. Šias pareigas einantis valstybės tarnautojas tiesiogiai pavaldus Savivaldybės administracijos direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)